Source: http://docplayer.fi/655622-Tyoryhman-raportti-2015-helsinki-malmin-lentoasema-toiminnan-jatkaminen-malmi-1-tyoryhma.html
Timestamp: 2017-11-21 04:46:55+00:00
Document Index: 3231568

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Työryhmän raportti Helsinki-Malmin lentoasema Toiminnan jatkaminen. Malmi 1 työryhmä - PDF
Työryhmän raportti Helsinki-Malmin lentoasema Toiminnan jatkaminen. Malmi 1 työryhmä
Download "Työryhmän raportti 2015. Helsinki-Malmin lentoasema Toiminnan jatkaminen. Malmi 1 työryhmä"
1 Helsinki-Malmin lentoasema Toiminnan jatkaminen Malmi 1 työryhmä Työryhmän raportti 2015
2 Esipuhe Liikenneministeri Paula Risikko antoi Trafille toimeksiannon koota Malmi 1 työryhmä selvittämään edellytykset, joiden puitteissa Malmin lentoaseman lentotoimintoja voidaan jatkaa, jos Finavia Oyj vetäytyy kentältä. Varsin pian osoittautui, että toimeksianto on käsiteltävä laaja-alaisesti. Helsingin lentoasemalla on yleisesti ajateltua laajempi yhteiskunnallinen tehtävä osana valtakunnallista liikenneverkostoa. Säännöllisen reittiliikenteen ulkopuolisen ilmailutoimialan laajuutta, tehtävää ja yhteiskuntaa palvelevaa roolia ei tunneta. Yleisilmailun ja kaupunkilentokenttien merkitystä ei ole käsitelty äskettäin julkaistussa ilmaliikennestrategiassa. Malmin kentän toimintoja on jo vuosia haitannut tulevaisuuteen liittyvä epävarmuus. Tilanne on syytä ratkaista selkein päätöksin. Vähintäänkin toiminnan siirtymäaikojen korvaavalle kentälle on oltava riittävän pitkiä. Malmiin liittyvä aiemman hallituksen kehysriihipäätös tulee joka tapauksessa uuden hallituksen arvioitavaksi. Tässä tilanteessa on luonnollista arvioida uudelleen valtion rooli liikenneinfrastruktuurin turvaajana, etenkin kun valtion ja kuntien välinen maankäyttösopimus on jo monilta osin jäänyt toteutumatta. Kiitän työryhmää ja työhön osallistuneita asiantuntevasta ja laaja-alaisesta työstä. Esitetyt tiedot ja näkemykset on pyritty kokoamaan tähän raporttiin mahdollisimman kattavasti. Helsingissä Esa Korjula, KTM Työryhmän puheenjohtaja
3 Sisällysluettelo 1 Tehtävänanto Malmin lentoaseman tehtävä ja toiminta Työryhmän tehtävän rajaaminen Nykyinen toiminta ja siirto uudelle operaattorille Lähtökohtaolettamat Toiminnan linjaukset Lentotoiminta Muu toiminta Turvallisuus Ympäristö Nivoutuminen suurempaan kokonaisuuteen Kokonaisnäkökulma ja arvot Toimintamallit Lentokentän operaattori Lennonvarmistus Liiketoiminnan edellytykset Malmilla Virkistystoiminta Lentokenttätoiminnan malleja Kjeller, Mainz, Valence Rajavartiolaitos Sijainti Helsinki-Vantaan lähellä Lähestymismenetelmät Sijainti kasvavan kaupungin keskellä Museotoiminta Liikelentoyhteys Toiminnan organisointi ja roolit Tärkeimmät sidosryhmät Eri toimijoiden roolit Suomen valtio Helsingin kaupunki Finavia Ilmatieteen laitos Pelastuslaitos Yhteenveto Keskeiset johtopäätelmät Toimenpiteet Työryhmän suositus Liite: Liikenne- ja viestintäministeriön mediatiedote Liite: Malmin toimintatilastot Lähdemateriaali Työryhmän jäsenet Trafin lausunto Työryhmän puheenjohtajan kommentit Trafin lausuntoon... 29
4 1 Tehtävänanto Liikenneministeri Paula Risikko antoi Trafille toimeksiannon koota ja käynnistää Malmi 1 työryhmä selvittämään edellytykset ja toimintamalli, joiden puitteissa Malmin lentoaseman lentotoimintoja voidaan jatkaa vuoteen 2018 saakka, jos Finavia Oyj lopettaa toimintonsa kentällä. Trafi on toiminut toimeksiannossa fasilitaattorina ja asiantuntijana. Työryhmään nimettiin edustajat Helsingin kaupungilta, Finaviasta ja Trafista. Lisäksi työryhmään kutsuttiin kentän toimijoiden edustajia sekä ilmailualan asiantuntijoita. Työryhmä valitsi puheenjohtajakseen lentokapteeni, KTM Esa Korjulan. Työryhmä on kuullut selvitykseen liittyen Malmilla toimivia ammattilentäjien kouluttajia, Suomen Lennonjohtajien Yhdistystä, Finaviaa, liikenneministeriötä, Helsingin kaupunkia, Malmin lentoaseman ystävät ry:tä. Kokonaisuuteen liittyen ministeri Risikko antoi Liikenne- ja viestintäministeriölle tehtäväksi koota Malmi 2 työryhmä, jonka tehtävänä on laatia samanaikaisesti raportti Malmin korvaavan kentän sijoituspaikoista ja toimintamalleista. Liitteenä liikenne- ja viestintäministeriön mediatiedote Malmin lentoaseman tehtävä ja toiminta Helsinki-Malmin lentoasema on osa pääkaupunkiseudun lentoliikenneinfrastruktuuria. Lentoliikenteen kansallisen ja kansainvälisen luonteen vuoksi lentoasemalla on pääkaupunkiseudun ulkopuolelle ulottuvaa merkitystä. Malmille on hakeutunut lentotoiminta, jota nopeusluokkansa tai muiden operatiivisten vaatimusten vuoksi on nykyisillä toimintamalleilla vaikea sovittaa Helsinki-Vantaalle. Kentällä harjoitetaan lentokoulutusta, tilauslentoliikennettä, moniulotteista ansiolentotoimintaa ja lentotyötä, lentokone- ja helikopterihuoltoliiketoimintaa, helikopteritoimintaa, Rajavartioston lentotoimintaa sekä ilmailuharrastusta. Nykyinen operaatiomäärä on noin operaatiota vuodessa. Aiemmin Malmilta on harjoitettu myös reittiliikennettä sekä sotilaslentotoimintaa. Kevyen reittiliikenteen tai puolisäännöllisen tilauslentotoiminnan harjoittamisesta Malmilta lähikaupunkien kaupunkikentille on tullut useita tiedusteluja. Ilmavoimat ja Maavoimien helikopterit tukeutuvat Malmin lentoasemaan satunnaisesti. Osa Maavoimien helikoptereista huolletaan Malmilla. Suomen yleisilmailun operaatioista lähes puolet (44,2%) tapahtuu Malmin lentoasemalta. Finavian ja Trafin tilastoista kootut kattavat toimintaluvut ovat liitteenä. Malmin lentoaseman merkitystä, yleisilmailua yleensäkään tai kaupunkikenttien tarvetta tulevaisuudessa ei käsitellä 2015 julkaistussa liikenne- ja viestintäministeriön lentoliikennestrategiassa. Lentoasema on World Monuments Fundin ylläpitämällä maailman sadan uhanalaisimman kulttuurikohteen listalla. 1
5 1.2 Työryhmän tehtävän rajaaminen Työryhmän tehtävänä on selvittää operatiivisia, määräysteknisiä ja palvelutasokysymyksiä, joiden puitteissa lentotoimintaa Malmilla voidaan turvallisesti ja tarkoituksenmukaisesti jatkaa. Työryhmän tehtävänä on määritellä, millä edellytyksin kentän operaattori voi jatkaa Malmin lentoaseman lentotoimintaa, kunnes Helsingin kaupunki tarvitsee aluetta asuinrakentamiseen. Työryhmä ottaa myös kantaa eri vaihtoehtojen vaikutuksiin toimialalle ja yhteiskunnallisesti. 1.3 Nykyinen toiminta ja siirto uudelle operaattorille Malmin lentoasemalla on tällä hetkellä Finavia Oyj:lle myönnetyt voimassaolevat lentoaseman hyväksyntätodistus ja lennonvarmistuksen toimiluvat. Jos Finavia luopuu operaattoritoiminnoista, kentällä tulee olla uusi toiminnasta vastaava operaattori eli lentokentän ylläpitäjä. Operaattorin tulee olla juridinen henkilö, esimerkiksi osakeyhtiö. Operaattorin tulee nimetä toiminnan vastuulliseksi johtajaksi lentoaseman päällikkö. Suomessa toimii useita lentoasemia, joilla operaattorina toimii joku muu taho kuin Finavia. Tällaisia ovat mm. Seinäjoen ja Mikkelin lentoasemat. Kaikki pienemmät ns. korpikentät ovat jonkun muun tahon kuin Finavian ylläpitämiä. Osalle näistä lentoasemista harjoitetaan tai on harjoitettu säännöllistä matkustajareittiliikennettä aikatauluttamattoman liikenteen lisäksi. Parhaillaan on käynnissä neuvottelu Lappeenrannan lentoaseman toimintojen siirtämisestä Finavialta paikalliselle osakeyhtiölle. Lentoasemaoperoinnin mallit ovat muuttumassa kansainvälisten esimerkkien mukaisesti myös Suomessa. Muissa maissa on tavanomaista, että kentän operaattori ei ole valtiollinen taho. Näin ollen Malmin kohdalla Finavian luopuminen operoinnista ei automaattisesti tarkoita, että valtio luopuisi tai haluaisi luopua kentästä. Lentokentän toimintalupien vaatimustaso riippuu harjoitettavan toiminnan luonteesta. Yleisellä tasolla työryhmä lausuu käsityksenään, että Suomesta on löydettävissä tahoja, jotka osaamisensa ja asiantuntemuksensa puolesta pystyvät huolehtimaan lentoaseman toiminnasta viranomais- ja muut edellytyksen täyttäen. Malmilla toimivat lentokoulut ja yritykset ovat lausuneet, että kentälle tulisi palauttaa tai luoda toimivat mittarilähestymisjärjestelmät ja tarkkuuslähestymismenetelmät. Malmin lentoaseman ympäristölupa on toiminnan jatkuessa entisen kaltaisena siirrettävissä uudelle operaattorille. 1.4 Lähtökohtaolettamat Helsingin kaupungin edustajilta saatujen arvioiden mukaan Malmin asuinrakentaminen ei tule kaavoitusprosessien keston vuoksi alkamaan ainakaan ennen vuotta Tätä ennen kaupungilla ei ole alueelle tiedossa olevaa muuta 2
6 käyttöä tai tarvetta. kuin kaavoitukseen liittyviä mittaus- ja näytteenottotöitä, alueenesirakentaminen, sekä erilaisia inventointi ja selvitystyöt, jotka on sovitettava yhteen lentotoiminnan kanssa. Työryhmä lähtee olettamasta, että kenttä säilyy lentotoiminnassa, kunnes kaupunki ilmoittaa ottavansa sen muuhun käyttöön. Aikajänteeksi on arvioitu toimeksiannon ja työryhmän keskustelujen mukaisesti ainakin 2018 mutta mahdollisesti runsaat viisi vuotta, joka on riittävä vähimmäisaika toiminnan jatkon suunnittelulle ja operaattorin perustamiselle. Liiketoimintasuunnitelman tekemiseen tarvitaan lentoaseman nykyisen toimintamallin tarkat kustannustiedot. Nykyisen operaattorin jatkaminen helpottaisi suunnittelua, mutta edellyttäisi myös muutoksia toimintatapoihin liikenteen rakenteen, joustavuuden ja taloudellisten realiteettien mukaisesti. Syyt Finavian mahdolliseen vetäytymiseen on syytä tarkistaa ja arvioida. Työryhmän toimeksiantaja ministeri Risikko on pitänyt lähtökohtana korvaavan kentän löytymistä (Malmi2-työryhmä selvittää sijaintia). Kentän toimijat kuten päättäjätkin ovat pitäneet tärkeänä, että toiminnot voidaan jouhevasti ja ilman katkosta siirtää aikanaan korvaavalle kentälle. Ministeri Risikko on todennut vastauksessaan hallitukselle esitettyyn kirjalliseen kysymykseen 1155/2014, että yleisilmailun lentokentälle etsitään uusi paikka. Malmin lentoaseman toiminnan jatkoaikataulu on syytä kytkeä uuden lentokentän rakentamisen aikatauluun myös huoltovarmuussyistä. Riittävä aikajänne on kentän toimintojen kannalta olennaisin kysymys. Toimintoja on pystyttävä kehittämään ja ylläpitämään, kunnes siirto korvaavalle kentälle tapahtuu. Katkos Malmin loppumisen ja korvaavan kentän valmistumisen välillä aiheuttaisi merkittäviä vaikeuksia toiminnoille. Kaupungin kannalta on myönteistä, että alue ei jää väliaikaisestikaan tyhjäksi. Lopullisena tavoitteena on turvata yhteiskunnalliselta kannalta tärkeiden kevyen kaupallisen lentoliikenteen ja muiden yleisilmailumuotojen toimintaedellytykset pääkaupunkiseudulla. Kaikissa ratkaisuissa on otettava huomioon tulevaisuuden tarpeet. 2 Toiminnan linjaukset 2.1 Lentotoiminta Helsinki-Malmin toimintaan on jo vuosia kohdistunut voimakas kehityspaine. Nykyisen ja edeltävien operaattorien aikana kentän toimintoja ei ole kehitetty, vaan palveluita on pidetty minimitasolla ja ajettu alas. Tämä on aiheuttanut patoutunutta kysyntää ja palvelujen puuttuessa esimerkiksi liikelentojen ohjautumista Helsinki- Vantaalle, joka asiakkaan kannalta tai yhteiskunnallisesti ei ole tarkoituksenmukaista. Kenttää ei ole sallittu avattavan kevyellekään reittiliikenteelle. Uuden operaattorin on otettava toiminnassaan ainakin seuraavat näkökannat huomioon. Erityisesti ammattilentäjien kouluttajat ja tilauslentoyritykset pitävät olennaisena palauttaa tai luoda kentälle toimivat mittarilähestymisjärjestelmät. Nykyisten satelliittipohjaisten menetelmien luominen ja hyväksyttäminen on työryhmän 3
7 tietojen mukaan varsin edullista ja jouhevaa. Nämä ovat otettavissa käyttöön kohtuullisilla esteraivauksilla. Mittarilentokelpoisena Malmi toimii nykyaikaisena kaupunkikenttänä, joka voi ottaa vastaan myös tilauslentoliikennettä. Helsingin tarvitsema uusi helikopterikenttä voi toimia välittömästi Malmilta. Malmin erityisluonteen takia lentoasemakonsepti vaatii panostusta palveluihin, myyntiin ja markkinointiin ilmailukohderyhmän lisäksi myös kaupunkilaisten suuntaan. Kentällä ei ole eikä ole ollut myynti-, markkinointi- tai tiedotustoimintaa. Nykyisen operaattorin toimintamalli on Malmin toimintaan nähden ollut kankea ja kallis. Mikäli erityisesti kentän lentokoulutustoiminta säilyy nykyisellä tasolla, kentälle tarvitaan lentoliikenteen valvonta ja ohjaus. Nykyisen kaltainen malli, jossa kentällä toimii vilkkaan liikenteen aikana lennonjohto, on osoittautunut toimivaksi. Kentän toimijat toivovat malliin lisää joustavuutta toiminnan kausiluontoisuuden ja ajoituksien vuoksi, esimerkiksi pimeälentoharjoitusten ajaksi. Tulevan operaattorin asia on päättää, pidetäänkö ensisijaisena ratkaisuna varsinaista lennonjohtoa vai ns. lennonneuvontaa. Tarkoituksenmukainen ratkaisu riippuu etenkin kentän liikennemäärästä. Hiljaisen liikenteen aikana toiminta kentällä voi olla nykyisellä tavoin säädeltyä ja ohjeistettua ilman lennonjohtoa. Operointiin voidaan tehdä käytännön parannuksia. 2.2 Muu toiminta Kentän toiminnassa on otettava huomioon lentotoiminnan lisäksi myös alueen moninaiset muut arvot ja käyttö. Kenttäalueen palveluiden tulisi tukea alueen ulkoilukäyttöä nykyistä paremmin. Alueella on merkittäviä luontoarvoja, mm. linnustoa. Kentän yhteyteen voidaan luoda myös luontoharrastusta palvelevia toimintoja. Kaupunki toimittaa selvityksen ympäristökeskukselta ja kaupunginsuunnitteluvirastolta erikseen. Toimeksiannossa ei ole pyydetty arvioimaan nykyistä muuta toimintaa, mutta niitä tulee vaalia toiminnan jatkumisen ajan. Tällä hetkellä kentällä toimivat yhdistykset järjestävät alueella kiertokäyntejä ja kunnostavat historiallisia elementtejä. Alueen kulttuurihistoriallisen merkityksen on säilyttävä toimintoja kehitettäessä. Kaupunkilaisten ja kaupungin kannalta tärkeä toiminnallisuus on kenttäalueen käyttäminen laajalti erilaisiin tapahtumiin, kuten konsertteihin, näyttelyihin ja näytöksiin. Kentällä on pystytty helposti järjestämään jopa hengen tapahtumia. Kenttäalueen osia voidaan käyttää myös pienempiin yritys- ja yhdistystapahtumiin. Näitä toimintoja tulee jatkaa kentän toiminnan ajan. 2.3 Turvallisuus Malmin lentotoiminta on järjestelyiltään toimiva ja turvallinen. Menetelmien ja ilmatilan perusrakenne on tarkoituksenmukaista säilyttää myös jatkossa. Nykyinen toiminnan tason säilyessä kentällä on syytä olla riittävät lennonvarmistuspalvelut. 4
8 Operaattorin on mahdollista kehittää menetelmiä yhä joustavammiksi. Kentän kaupalliset toimijat tarvitsevat ajoittain lennonjohtopalveluita myös julkaistujen aukioloaikojen ulkopuolella. Malmin erityisyys on koulutuslentojen suuri määrä. Osin siksi kentällä on hyvät lennonvalmistelupalvelut. Tämä mahdollistaa turvallisen toiminnan vilkkaissakin liikennetilanteissa. Lentäjien tietoisuutta menetelmistä voidaan edistää aktiivisen viestinnän keinoin. Lennonneuvonta ja sääpalvelu voivat olla myös myytävissä muilla kentillä toimiville ilmailijoille. Toimintakulttuurissa on tähdättävä oma-aloitteelliseen vastuullisuuteen, joustavuuteen ja myönteisyyteen. Yhteisöllinen toimintakulttuuri vahvistaa lentoturvallisuutta. Malmin lentotoimintamenetelmistä ja ohjeista vastaa kentän operaattori. 2.4 Ympäristö Lentoasema toimii nykyisin sopusoinnussa ympäristön asukkaiden kanssa. Viimeisin melumallinnus on tehty vuonna Tämän jälkeen lentokaluston kehitys on vähentänyt melukuormitusta. Lentokentän melutaso ei estä lähellä olevien alueiden rakentamista, kuten jo toteutetut Falkullan ja Alppikylän alueet. Lentokenttäalue on kooltaan noin hehtaaria. Malmin lentokentän rakentamisesta tai asukasmääristä puhuttaessa viitataan virheellisesti yli 300 hehtaarin aluekokonaisuuteen. Lentotoiminnan säilyttämiseksi varten tarvitaan vain hehtaarin kenttäalue. Muu alue voidaan kaavoittaa ja käyttää virkistysalueina, teollisuuteen tai asuinrakentamiseen lentotoiminnan säilyessä, kuten useissa ns. vaihtoehtoisissa suunnitelmissa on esitetty. Mikäli Malmin alue päätetään rakentaa, tulisi tarkemmin tutkia myös mallit, joissa lentotoiminta säilyy ja kentän ympäristöä kehitetään. Kentän operaattorin on syytä kiinnittää erityistä huomiota avoimeen tiedonkulkuun ympäristön asukkaiden kanssa ja luoda viestintään joustavia, uudet mediat sisältäviä toimintamalleja. Saadun palautteen perusteella toimintaa voidaan edelleen kehittää. Kentän tieliittymän kohdalla päätiellä on useiden linja-autolinjojen pysäkki. Pysäkiltä on noin 350 metrin kävelymatka päärakennukselle. Toimivat julkisen liikenteen yhteydet ovat kaupunkikentälle olennaisia. Matka linja-autolla keskustaan kestää noin 20 minuuttia. 2.5 Nivoutuminen suurempaan kokonaisuuteen Malmin lentoasema ei ole ainoastaan kunnallinen tai pääkaupunkiseudun asia, sillä kenttä on osa valtakunnallista liikenneverkostoa. Toiminnan jatkuessa tulee selvittää, miten yleisilmailun erityisesti yhteiskuntaa palvelevat toiminnot, niiden määrä, luonne ja tarpeet, tulevat tulevaisuudessa kehittymään. 5
9 Selvitys on tärkeä myös Malmin korvaavaa kenttää määritettäessä. Samalla on otettava kantaa, mihin Malmin nykyiset ja tulevaisuuden lentoliikennetoiminnot sijoitetaan. Tilastot ja liikenteen nykyinen jakauma ovat liitteenä. 2.6 Kokonaisnäkökulma ja arvot Malmin lentoasemalla on nykyisen lentotoiminnan ohella moninaisia muita arvoja. Alue on saanut vuonna 2009 ns. RKY-merkinnän (rakennettu kulttuuriympäristö Kenttä on kokonaisuutena suojeltu RKY-merkinnällä. Historiallisia rakennuksia sinänsä ei ole suojeltu, vaan lentokenttäkokonaisuus. RKYsuojelumerkintä on valtioneuvoston asettama ja vastaa vahvuudeltaan esimerkiksi Natura-merkintää. Merkinnän purkaminen vaatii valtioneuvoston päätöksen. Lentoasema on World Monuments Fundin ylläpitämällä maailman sadan uhanalaisimman kulttuurikohteen listalla. Malmin lentoaseman merkitystä, yleisilmailua yleensäkään tai kaupunkikenttien tarvetta tulevaisuudessa ei käsitellä 2015 julkaistussa Liikenne- ja Viestintäministeriön lentoliikennestrategiassa. Yleisilmailun ja kaupunkikenttien yhteiskunnallinen merkitys tulee selvittää ennen lentokenttäpäätöksiä - myös korvaavan kentän rakentamisen tueksi. Lentämisen kasvun on arvioitu jatkuvan voimakkaana. Suomen talouselämän yhteydet Eurooppaan ovat merkittävästi lentoyhteyksien varassa. Kaluston monipuolistuessa erityisesti pienillä koneilla suoritettavan tilaus- ja kevytreittiliikenteen on ennustettu moninkertaistuvan. Ruotsissa on vastikään todettu, että Bromman kenttä on välttämätön jo nykyisillä liikennemäärillä jakamaan Arlandan kuormitusta. Tulevaisuuden tarpeiden ja ennusteiden selvitys tulee olla Helsingin kaupungin, pääkaupunkiseudun kuntien ja valtion seuraavien päätösten pohjana. 3 Toimintamallit Työryhmä on tutkinut useita mahdollisia toimintamalleja ja arvioinut Malmin tilanteessa parhaaksi ratkaisun, jossa yksi lentokenttäoperaattori vastaa toiminnasta, kentän ylläpidosta ja lennonvarmistuksesta kokonaisuudessaan. Malli on perustelu erityisesti alueen vuokranantajan Helsingin kaupungin kannalta. Kentän toiminta kokonaisuutena on tällöin järjestetty yhden neuvottelu- ja yhteistyökumppanin alle. Malli sopii Malmille myös kentän toiminnan mittakaavan ja vuoksi. Finavian kanssa on todettu, että valtion lentokenttäoperaattorin nykyinen toimintamalli on liian raskas Malmin kaltaiseen lentokentän ylläpitoon ja toiminnan kehittämiseen. 3.1 Lentokentän operaattori Lentokentän operaattorilla on oltava sekä vahva ilmailutoimialan että lentokenttätoimintaan soveltuva kaupallinen osaaminen. 6
10 Toiminnan ja vastuuhenkilöiden tulee olla tarvittavilta osin viranomaisen hyväksymiä. Varsinaisen lentotoiminnan järjestelyiden lisäksi operaattori vastaa mm. toiminnan turvallisuudesta, taloudesta, tilojen ja alueen vuokrauksesta. Lisäksi operaattori voi järjestää yhteistyökumppaneiden kanssa tapahtumia kentällä Lentotoimintaan liittyviä toimintoja ovat mm. lennonvarmistus, pelastuspalvelu, lennonvalmistelupalvelut, kenttäalueen kunnossapito, hallin ja toimistotilojen vuokraus ja ylläpito 3.2 Lennonvarmistus Malmin nykyinen lennonjohto on avoinna vilkkaan liikenteen aikana, nykyisin arkisin kello 9-19 ja viikonloppuisin kello Lennonjohdon aukioloaikojen ulkopuolella, liikenteen ollessa hiljaisempaa, kentällä voi toimia ilmailukäsikirjassa julkaistujen menetelmien mukaisesti. Malli on osoittautunut turvallisuudeltaan hyväksi ja toimivaksi. Malmin liikennemäärien pysyessä nykytasolla työryhmä pitää nykyisen kaltaista valvottua järjestelyä hyvänä. Liikennemäärien ollessa alhaisempia tarve lennonjohdolle vähenee. Työryhmä ei ota tässä vaiheessa kantaa, tuleeko lennonvarmistus hoitaa varsinaisena lennonjohtona vai ns. lennonneuvontapalveluna. Lennonvarmistus voidaan hankkia ostopalveluna nykyiseltä operaattorilta Finavialta, järjestää itse tai ostaa se muulta yhteistyökumppanilta. Lennonvarmistus vapautuu nykyistä laajemmin kilpailuun vuonna Liiketoiminnan edellytykset Malmilla Työryhmä on käynyt keskusteluja Finavian ja talousasiantuntijoiden kanssa ja tullut tulokseen, että kentän toimintaa voidaan hoitaa ilman kunnan tai valtion tukea kannattavasti, mikäli kenttäalueeseen ei kohdistu ylisuurta vuokraodotusta ja toimintajänne saadaan kohtuullisen pitkäksi. Liikenneinfrastruktuurin tarpeisiin varatuista maa-alueista, kuten tiet, rautatieasemat tai lentokentät, ei yleisesti peritä vuokraa. Helsingin kaupungin kiinteistövirasto on alustavasti ilmoittanut lentokenttäalueen ja rakennusten vuokratasoksi noin 2 miljoonaa euroa vuodessa. Mikäli kaupunki pitää kiinni vuokrapyynnöstään, alueella ei pystytä jatkamaan toimintaa. Päätös alueen käytöstä ja mahdollisesta vuokrasta sen siirtyessä kaupungille on myös poliittinen. Finavia ei luovuttanut työryhmän käyttöön Malmin tilinpäätöstietoja. Käydyissä yhteisissä keskusteluissa Finavia ilmoitti käsityksenään, että kevyemmällä operointitavalla Malmin esitettyä tappiollisuutta voidaan merkittävästi vähentää tai poistaa kokonaan. Varsinaista liiketoimintasuunnitelmaa ei ole näillä tiedoilla voitu tehdä, ja Helsingin kaupungin näkemyksen mukaan selvitystyö vaatii tiedot kustannuksista ja tuloista, jotta työ voidaan viedä loppuun. Vastaavankaltaisia lentoasemia, esimerkiksi Seinäjoella, ylläpidetään tiettävästi runsaan miljoonan euron suuruusluokan budjetilla. 7
11 Kustannusneutraali tai kannattava lentoasematoiminta edellyttää rakenteellisia muutoksia nykyiseen toimintaan: joustavuutta ja palvelujen kehittämistä myös ilmailutoimintojen ulkopuolisia yleisötapahtumia Valtakunnallisesti pääkaupunkiseutua voidaan pitää ilmailualan pääklusterina. Tämä näkyy selvästi myös Malmin toiminnassa. Merkittävä osa ilmailualan asiakkaista, asiantuntijoista ja erikoisyrityksistä toimii pääkaupunkiseudulla. Nykyisellään Malmilla toimii lukuisia lentotyöyrityksiä, helikopteriyhtiöitä, ammatti-, yleis- ja harrastelentäjien kouluttajia, lentokone- ja helikopterihuoltoja, kuumailmapalloyrityksiä, tilauslento- ja yleisölennätysyrityksiä, ilmakuvausyhtiöitä, Aalto-yliopiston mittaus- ja tutkimustoimintaa, elektroniikkahuoltoa, laskuvarjohyppytoimintaa jne. Yleisilmailun liiketoimintaa ei voida ilman merkittäviä yhteiskunnallisia haittoja siirtää pois pääkaupunkiseudulta, ei myöskään Helsinki-Vantaalle. Kentällä ei ole saatavissa hallitilaa, polttoainetta tai lennonvalmistelupalveluja yleisilmailukäyttöön. Yrittäjille on lisäksi ilmoitettu, että kevyen (alle kg) kaluston maksut Helsinki-Vantaalla tullaan 2-4 kertaistamaan. Yleisilmailu ja raportissa arvioitu toiminta on kokonaisuutena yhteiskunnallisesti merkittävää. Rajavartiolaitosta lukuun ottamatta millekään toiminnalle ei ole osoitettu vaihtoehtoista sijoituspaikkaa. Rajavartiolaitos tulee maksamaan tukikohdastaan Vantaalla noin miljoonan euron vuosivuokraa. 3.4 Virkistystoiminta Malmi ympäristöineen on tärkeä ulkoilu- ja virkistysalue. Näistä merkittävin on lentokentän kiertävä ulkoilureitti, joka toimii talvisin hiihtolatuna. Liikunta- ja ulkoilupalveluiden kehittämispotentiaali yhdistettynä kentän olemassa olevaan infraan on merkittävä. Palvelut lisäävät ulkoilualueen vetovoimaa ja parantavat lentoaseman toimijoiden toimintaedellytyksiä. Palvelujen avaaminen ei vaadi merkittäviä investointeja. Varsinaisen lentoasema-alueen virkistyskäyttö on lisääntynyt huomattavasti viime vuosina yhdistysten ja paikallisten asukkaiden aktiivisuuden ansiosta. Helsingin kaupunki ei investoi 2-3 vuodeksi mitään palveluiden kehittämiseen kun kaavoitus jo käynnistetty. 3.5 Lentokenttätoiminnan malleja Euroopassa on lukemattomia monikäyttölentopaikkoja. Niin myös Suomessa yksi lentoasema palvelee useita erilaisia toimijoita. Malmi on esimerkki tällaisesta toiminnasta. Ohessa muutamia poimintoja Euroopan lentokenttäkonsepteista Kjeller, Mainz, Valence Mielenkiintoinen esimerkki on Kjeller (ENKJ, Oslon esikaupungissa. Norjan Ilmavoimien koko F16 torjuntahävittäjäkalusto huolletaan Kjellerissä. Sieltä myös lennetään huoltoihin liittyvät koelennot. Kjeller toimii pääsääntöisesti yleisilmailun korpikenttänä paitsi silloin kun kentällä on sotilasliikennettä. Silloin kentällä toimii Kjeller TWR ja kentän ilmatila on 8
12 valvottua ilmatilaa. Kjeller sijaitsee Oslo Gardemoenin kiitotien 02R finaalilinja alla, 25 km kiitotien kynnyksestä. Lentokentällä ei ole aikataulutettua liikennettä. Mainzin lentoasema Saksassa (http://lfv-mainz.com/) sijaitsee 20 km Frankfurt am Mainin suurlentoasemasta. Kentän hallinnosta vastaa yhtiö ja toiminnasta erityisesti sitä varten perustettu ilmailuyhdistys. Kentällä on vuosittain n laskeutumista (n. 2/3 Malmista) ja toiminta sisältää liikesuihkukoneita, yksityisilmailua, lentokoulutusta ja harrasteilmailua (jopa purjelentoa). Kentällä saa lentotiedotuspalvelua aamusta auringonlaskuun. Lentokentällä ei ole aikataulutettua liikennettä. Valencen lentokenttä (http://www.valenceaeroport.fr/en/) on suunnattu liiketoiminnan ja turismin tarpeisiin. Kentän operoinnista vastaavat paikallinen kauppakamari ja teollisuus yhdessä. Kentältä toimii paljon helikoptereita, yksityisilmailijoita ja harrastajia. Kentällä on lentotoimintaa tukevat huoltopalvelut ja polttoainehuolto. Kentällä on lennonjohto. Lentokentällä ei ole aikataulutettua liikennettä. Avainsana on joustavuus toiminnassa. Toiminta muuttuu kulloisenkin tarpeen mukaan. Siten saadaan kustannukset pysymään tuottoja pienempinä Rajavartiolaitos Malmin kentän toiminnan toistaiseksi jatkuessa Rajavartiolaitoksen toimintojen siirtymistä Helsinki-Vantaalle on syytä harkita ja suunnitella uudelleen. Kustannusvaikutukset ja kokonaan uusien tilojen rakentaminen on arvioitava kokonaistaloudellisesti. Sisäministeriö on kehottanut Rajavartiostoa siirtymään kentältä Helsingin kaupungin pyynnöstä. Ei ole tiedossa, kuka ja kenelle kyseisen kehotuksen on esitetty. Toimenpidettä on kuitenkin lähdetty toteuttamaan. Malmille, kansainvälisten esimerkkien mukaan, voidaan sen toimintaa jatkettaessa ja kehitettäessä sekä siirtymäajan ollessa riittävän pitkä sijoittaa toistaiseksi Rajavartiolaitoksen koko Etelä-Suomen toiminta (myös Dornierit ). Verrattuna nykyisen suunnitelman mukaiseen toimintaan tämä tuo Rajavartiolaitokselle merkittäviä toiminnallisia ja taloudellisia etuja. Helikopteritoiminnan jatkamista siirtymäaikana Malmilla puoltaa myös Helsingin tarve helikopteriliikenteen tukikohdalle kun Hernesaaren helikopterilentokenttä lakkautetaan. Hälytysluonteinen toiminta on hankalasti sovitettavissa raskaan reittiliikenteen yhteyteen. Toimintaa Malmilla on toisaalta vaikeuttanut palvelujen, kuten helikopterimittarilähestymisjärjestelmien puuttuminen. Järjestelmät on pienin kustannuksin rakennettavissa Malmille Sijainti Helsinki-Vantaan lähellä Raportissa Helsingin Seudun Lentokenttäselvitys (2008) palataan toistuvasti Malmin (EFHF) sijaintiin Helsinki-Vantaan (EFHK) läheisyydessä ja sen aiheuttamiin rajoituksiin toiminnalle. Trafi ei pidä Malmin sijaintia Helsinki- Vantaan lähistöllä ongelmallisena.maailmalla toimitaan yleisesti huomattavasti lähempänä toisaan olevilta lentokentiltä ilman häiriöitä. 9
13 Yleensä toiminta näillä kentillä on huomattavasti vilkkaampaa ja tapahtuu useinkin raskaammalla kalustolla kuin Helsinki-Vantaalla ja Malmilla. Sijainti aiheuttaa joitain rajoituksia toimintaan. Se on kuitenkin normaalia liikenteen porrastusta. Mittarilentosääntöjen mukaan tapahtuvat lähestymiset on järkevää nivoa osaksi Helsinki-Vantaan toimintaa, jolloin lähestyvät koneet lentävät samassa sekvenssissä Lähestymismenetelmät Nykyiset GPS/GNSS-pohjaiset lähestymismenetelmät antavat huomattavaa joustoa ilmatilan hallintaan. GNSS-menetelmien suunnittelu ja rakentaminen on huomattavasti vanhoja lähestymismenetelmiä helpompaa ja halvempaa. Uusia ILS lähestymisiä ei Suomeen enää (poislukien mahdollisesti Ivalo ja Enontekiö) tulla suunnittelemaan tai asentamaan. Uusia lähestymismenetelmiä rakennetaan ja ensimmäiset ovat käytössä Joensuussa ja Malmilla. Tarkkuuslähestymismenetelmät voidaan perustaa jopa mahdollisen siirtymäajan puitteissa taloudellisesti kannattavasti. Investoinnissa puhutaan kymmenistä, ei sadoista tuhansista euroista Sijainti kasvavan kaupungin keskellä On myös runsaasti esimerkkejä lentokentistä, jotka ovat jääneet kasvaneen kaupungin sisään. Huolimatta tästä, ko. kenttiä on kehitetty ja toiminta noilta kentiltä jatkuu. Hyvä esimerkki on Pariisin LeBourget, joka on liikelentokeskus ja tuhansien ammatti-ihmisten työpaikka. LBG;n alueella toimii myös yksi Euroopan tunnetuimpia ilmailu- ja avaruusmuseoista, jossa käy satojatuhansia vierailijoita vuodessa Museotoiminta Helsinki-Malmille voidaan varata alue ilmailumuseotoiminnalle. Helsinki-Vantaan ja Aviapoliksen seudun tehokkuusvaatimukset ovat kasvamassa. Ilmailumuseo sopii hyvin suojellulle Malmin alueelle. Nykyisen Suomen ilmailumuseon sijainti ja tilat Helsinki-Vantaan lähistöllä tulevat joka tapauksessa muuttumaan Liikelentoyhteys Maailmalla on havaittu kasvava tarve luoda toimivat liikelentoyhteydet kaupunkien ytimeen. Malmin rooli tässä skenaariossa on liikelento- ja yleisilmailukenttä, jonne pääsee aikatauluttamatta ilman eritystä SLOT-varausta. Tällä on merkitystä erilaisten taloustoimijoiden arvioidessa mahdollisuuksia sijoittaa toimintojaan Helsingin alueelle. Työryhmän saaman tiedon mukaan Finavia pyrkii korotetulla hinnoittelullaan rajoittamaan keveämmillä (MTOM < kg) liikelentokoneilla tapahtuvaa toimintaa Helsinki-Vantaalta. Tälle toiminnalle ei ole osoitettu korvaavaa paikkaa. EU-komissio 2008 ja EU-parlamentti on päätöslauselmissaan edellyttänyt, että yleisilmailun tulevaisuuden toimintaedellytykset tulee turvata. EU:n kanta on, että yleisilmailulle ja liikelentotoiminnalle erittäin tärkeiden pienten ja keskisuurten lentokenttien uudenaikaistamiseen ja niiden perustamiseen erityisesti kehotetaan. 10
14 4 Toiminnan organisointi ja roolit 4.1 Tärkeimmät sidosryhmät Tärkeimmät sidosryhmät hankkeen onnistumisen kannalta ovat Suomen valtio, Helsingin kaupunki, Trafi, Finavia, kentän yrittäjät, Ilmatieteen laitos sekä pääkaupunkiseudun ja lähiseudun asukkaat ja asiakkaat. 4.2 Eri toimijoiden roolit Suomen valtio Malmia koskevilla ratkaisuilla on merkittävä valtakunnallinen ulottuvuus. Valtion vastuulla on huolehtia liikenteen perusinfrastruktuurista. Suomen valtion tulee turvata nykyisten toimintojen jatkuminen pääkaupunkiseudulla siihen asti, kunnes korvaavat ratkaisut on suunniteltu ja rakennettu. Valtion on arvioitava ja taattava pääkaupunkiseudun saavutettavuus Suomesta ja maailmalta ilmateitse joustavasti muutenkin kuin reittilennoilla. Malmin lentoaseman toiminnan jatkosuunnittelussa voidaan rakentaa joustava ja kustannustehokas, Suomen olosuhteisiin soveltuva toimintamalli joka on hyödynnettävissä ja sovellettavissa myös maakuntalentokentillä. Valtion on syytä käyttää omistajaohjaustaan keskeytymättömän toiminnan jatkumiseksi. Malmin toiminta voidaan toteuttaa jatkossa joko Finavian tai muun toimijan kanssa. Päätöksenteko Malmin saati ympäri Suomen sijaitsevien lentokenttien olemassaolosta ei voi lähteä Finavia Oyj:n liiketaloudellisista päätöksistä. Malmia koskevien sopimusten taustat ja sisältö on tarkastettava ja mahdollisesti palautettava alkuperäinen vuokrasopimus yleisilmailun jatkuvuuden tarkastelun ajaksi. Ilmailun osuus Suomen bruttokansantuotteesta on kasvava ja tällä hetkellä noin 3.2%, joten jatkuvuus ja kehittyminen on pystyttävä takaamaan. Valtiolla on käytössään myös alueen pakkolunastus, joka turvaa lentokenttätoiminnan säilymisen osana valtakunnallista verkostoa. Pakkolunastus toimenpiteenä on tarkoitettu erityisesti lentokenttäalueiden lunastukseen. Helsingin kaupungin lunastaessa Sipoon noin 3000 hehtaarin alueen, lunastushinta oli noin 7,9 miljoonaa euroa Helsingin kaupunki Malmin lentoaseman lentotoiminnan lakkauttamista on nyt suunniteltu pelkästään yhden kunnan, Helsingin kaupungin lyhytaikaisen hyödyn ja maksimikasvuennusteen näkökulmasta (3-4 vuoden kaavoitustavoite). Kaikkien pääkaupunkiseudun kuntien maankäyttösopimus, johon nyt esitetty etenemismalli perustuu, on olennaisilta osin jäänyt ja jää toteutumatta. Maa-alueen ja rakennusten omistajana Helsingin kaupungin rooli on tärkeä. Päätöksenteossaan kaupungin tulee ottaa huomioon kentän toimintojen valtakunnallinen rooli. Erityisesti tämä on huomioitava, ettei toiminnoille aiheuteta vahingollista katkosta ennen korvaavan kentän valmistumista. 11
15 Kaupunki on esittänyt työryhmälle myönteisenä, että kentän toimintoja jatketaan ennen tarvetta muuhun käyttöön. Keskeistä on alueelle määriteltävä vuokrataso. Koska kyse on väliaikaisesta ja tilapäisestä ratkaisusta, vuokratason tulee olla kohtuullinen. Yleensä liikenneinfrastruktuurin maa-aloista ei peritä vuokraa. Malmin vuokratasoa määriteltäessä on lisäksi huomioitava luonto- ja ulkoilu- ja kulttuurihistorialliset arvot. Yleisen linjauksen mukaan vuokrataso olisi 5 % hankintahinnasta ja tilavuokrien 4-8 e/m2. Malmin lentoaseman osalta linjaus puuttuu koska lentokenttiä ei aikaisemmin vuokrattu. Kaupunki on esittänyt parhaana vaihtoehtona, että alue vuokrataan rakennuksineen yhtenä kokonaisuutena. Kaupunki edellyttää sopimuskumppanin olevan juridinen henkilö ja taho, jolla on edellytykset vastata kokonaisuuden toiminnasta. Sopimuksen alueen vuokraamisesta tekee kentän operaattori, joka voi olla Finavia tai jokin muu toimija Finavia Finavia tulee olemaan Malmilta poistuttuaankin yhteistyökumppani. Uusi operaattori voi ostaa palveluita Finavialta, mm yleisilmailun briefing-palveluiden tuottamisen suhteen voi olla tarkoituksenmukaista. Finavia on yhteistyökumppani myös ilmailukäsikirjan ylläpidossa, lentoesteisiin liittyvissä tutkimuksissa ja lausunnoissa sekä lentomittauksissa Ilmatieteen laitos Ilmatieteen laitoksen sääpalvelu toimii nykyisin Malmilla Pelastuslaitos Pelastuslaitos toimii lentokentän vuokralaisena. Myös tämän toiminnan säilyminen kentällä on toivottavaa, koska kentän toiminnan väliaikainenkin jatkuminen edellyttää jonkinlaista pelastuspalvelua. Kalusto ja henkilöstö täydentävät kentän omaa pelastuskalustoa. 5 Yhteenveto Työryhmä pitää Malmin lentoaseman lentotoiminnan väliaikaitakin jatkamista mahdollisena ja kokonaisuuden kannalta tärkeänä. Edellytykset toiminnan jatkamiselle ovat hyvät. Yhteiskunnan kannalta yleisilmailutoimialan alasajo ennen korvaavan kentän valmistumista olisi vahingollista. Työryhmän Finavialta, Trafilta ja Eurocontrolilta saamien tilastotietojen ja toiminnan tarkastelun perusteella Malmin lentoaseman merkitys Suomen ilmailuteollisuudelle, sen tulevaisuudelle ja kehittymiselle on keskeinen. Päätös Malmin lentoaseman toiminnasta ei ole kunnallinen. Mm. Espoon kaupunginhallitus on edellyttänyt korvaavan vaihtoehdon rakentamista ennen Malmia koskevia toimenpiteitä. Vaikutus saavutettavuuteen yleisilmailun ja aikatauluttamattoman lentoliikenteen keinoin on valtakunnallinen. Pääkaupunkiseutu tarvitsee maakuntia palvelevan yleisilmailun lentoyhteyden. Tämä on tärkeä myös kansainvälisen saavutettavuuden kannalta. 12
16 Malmin toimintaa voidaan ja sitä tulee kehittää merkittävästi. Malmin lentoasemalle kehitettävän toimintamallin tulee pohjautua joustavuuteen ja virallisiin ennusteisiin kevyen ilmaliikenteen nopeasta kehittymisestä. Kertynyt osaaminen on sovellettavissa ja käytettävissä myös muualla Suomessa ja se voi toimia pohjana koko valtakunnan lentoasemaverkoston kehittämisessä. Toiminnan väliaikaisuus rajoittaa kuitenkin tekemistä. Asiaa on tutkittava edelleen. Tämä on välttämätöntä myös korvaavan vaihtoehdon suunnittelun ja mitoituksen tueksi. 5.1 Keskeiset johtopäätelmät Keskeisin asia Malmin jatkon kannalta on Helsingin kaupungin kanta maa-alueen ja rakennusten omistajana. Lentokentän toiminnan liiketaloudellisesti kannattavalle toiminnalle ei ole järkeviä edellytyksiä, jos jatkoajan pituus on lyhyt ja loppumisaika epämääräinen. Jotta toimintaa voidaan järkevästi jatkaa, aikataulun tulee ulottua vähintään 2020 asti. Ennen tätä aluetta ei todennäköisesti tarvita muuhun käyttöön. Helsingin kaupunki ei voi taata jatkoaikaa tarkastelujakson 2018 jälkeen. Aikatauluriippuu kaavoituksen etenemisestä ja toteutussuunnitelmista, sekä muista laajoista kaavahankkeista Helsingin alueella. Tilapäisen toiminnan talous edellyttää, että alueen vuokrataso määritellään vastaavien muiden alueiden mukaisesti, erityisesti ottaen lyhytaikaisuus ja tilapäisyys huomioon. Asia on arvioitava on arvioitava yleisilmailun yhteiskunnallisen merkittävyyden kannalta. Alueen vuokratason määrittelyssä on syytä noudattaa yleistä liikenneinfrastruktuurille varatun alueen arvotusta. Ratkaisu vuokratasosta ei voi olla Helsingin kaupungin kiinteistöviraston esittämä teollisuustai asuntorakentamisen arvotus. Työryhmä ehdottaa Finavian nykyisen lentokenttäkaluston luovuttamista Malmin operaattorin käyttöön. Käytetyn kaluston ja mm. kunnossapitokoneiden arvo on vähäinen, mutta operaattorin ei kannata investoida lyhyttä aikajaksoa varten uuteen kalustoon. Nykyinen kalusto täyttää tehtävänsä lyhyen aikajakson. Finavian mukaan kalusto on pääsääntöisesti poistettua eikä sillä ole käyttöä tai arvoa muualle siirrettynä. Operaattori voi kehittää Malmia sekä kaupunkikenttänä että muilta toiminnoiltaan. Finavian toiminnan painopisteen oltua pitkään ns. verkostolentokentissä Malmin kehittäminen on pysähtynyt. Vaikka kyse olisi vain tilapäisestä ratkaisusta, nyt syntyvää osaamista ja toimintaa voidaan jatkossa soveltaa myös muualla, koko Suomen lentoasemaverkoston toimintamallien kehittämisessä. Työryhmän kuulemien tahojen mukaan Malmin lentoasemaan keskittyvä operaattori voi tuoda toimintaan, erityisesti lentokoulutuksen, työlentojen ja tilauslentoliikenteen palveluihin, lisää joustavuutta. Lisäksi tämä antaa mahdollisuuden rakentaa operointimalli nykyaikaisesti, tehokkaasti ja taloudellisesti järkevästi lähtökohtana aikatauluttamaton kevyt lentoliikenne, ei raskas, aikataulutettu liikennelentäminen. Työryhmä ei ota kantaa poliittiseen päätöksentekoon. On kuitenkin huomioitava, että uusi hallitus ja eduskunta voi tehdä Malmin suhteen uusia päätöksiä. Valtiolla on mahdollisuus lunastaa lentokenttäalue, mikäli se katsoo sen yhteiskunnan kannalta tarkoituksenmukaiseksi. 13
17 Joka tapauksessa uuden hallituksen tulee ottaa kantaa edellisen hallituksen laatimaan valtion ja Helsingin seudun kuntien maankäyttösuunnitelmaan, jonka osana valtio on esittänyt luopuvansa toiminnoistaan kentällä. Sopimuksen rauettua jo muilta olennaisilta osin on mahdollista, että uusi hallitus tulee luopumaan sopimuksesta tältäkin osin. Myös Helsingin kasvuennusteet voivat muuttua tai mahdollisen pääkaupunkiseudun kuntayhteistyön kautta asuntojen sijoituspaikat muuttua. Työryhmä on esittänyt mallin, jolla Malmin toimintaa voidaan jatkaa, kehittää ja monipuolistaa joko muutaman vuoden tai pidempään, poliittisesta päätöksenteosta riippuen. 5.2 Toimenpiteet Työryhmä on tarvittaessa valmis jatkamaan työtä etsiäkseen ja konkretisoidakseen operaattorin yhtiömallin ja liiketoimintasuunnitelman. Liiketoimintasuunnitelman laatimiselle on neuvoteltu jo alustavasti rahoitus. Työryhmä pitää tärkeänä, että ennen seuraavia toimenpiteitä tehdään työryhmän ehdottamat selvitykset kustannuksista ja tuloista eri operointimäärillä. Tässä tulee ottaa huomioon arviot yleisilmailun kasvusta, toimintamuotojen kehityksestä sekä kaupunkikenttien roolista tulevaisuudessa. Kansainvälisesti yleisilmailun on ennustettu kasvavan merkittävästi, joten herkkyysanalyysi on suositeltava. Selvityksen näkökulmana tulee olla nimenomaan yleisilmailutoimintojen yhteiskunnallinen ja valtakunnallinen merkitys ja Malmin lentoaseman rooli siinä. Tämä antaa perustietoa myös mahdollisen korvaavan ratkaisun rakentamiseen. 5.3 Työryhmän suositus Minimitasolla ennen Malmin mahdollista sulkemista korvaavan lentokentän tulee olla osoitettu ja rakennettu, jotta toiminta voi siirtyä ilman kohtuutonta haittaa toimialalle ja sen asiakkaille. Malmin toiminnan jatkaminen järkevästi Finavian lähdettyä kentältä edellyttää riittävää aikajännettä, vähintään vuoteen Toimintaa voidaan harjoittaa kustannusneutraalisti, mikäli kaupungilla ei ole tähän lyhytaikaiseen käyttöön kohdistuvaa kohtuutonta vuokraodotusta. Kaiken kenttää koskevan päätöksenteon tausta-aineistoksi tarvitaan selvitykset yleisilmailun ja kaupunkikenttien yhteiskunnallisesta merkityksestä ja tulevaisuuden kasvuennusteista Suomessa. Esimerkkinä voidaan käyttää vastaavia tutkimuksia Ranskassa ja Kanadassa (liitteinä). Pääkaupunkiseudun saavutettavuus on yksi tärkeimmistä alueellisista kilpailukykytekijöistä, jolla on suuri merkitys yritysten sijoittumiselle ja kasvuedellytyksille. Pääkaupunkiseudulle on keskittynyt erittäin paljon toimialoja, joiden toiminta on vahvasti riippuvaista kansainvälisen ja valtakunnallisen henkilöliikenteen toimivuudesta ja palvelutasosta. Lentoliikenteen rooli on täällä erittäin keskeinen kansainvälisessä henkilöliikenteessä, koska Suomi sijaitsee Euroopan reuna-alueella.ennen riittävää fakta-aineistoa päätöksiä ei voida rationaalisesti tehdä. Selvitys Malmi-kaupunkikentän taloudellisesta merkityksestä 14
18 talousalueelle on päivitettävä (http://www.kaupunkitutkimusta.fi/wpcontent/uploads/2013/12/hs-lentokentta%cc%88selvitys-raportti.pdf) Lentoliikenteen odotetaan kasvavan 2-3 kertaiseksi vuoteen 2050 mennessä. Yhteiskuntaa palveleva yleis- ja liikeilmailu on nopeimmin kasvava toiminnan sektori Euroopassa. Helsingin kasvuennusteisiin ja siihen liittyvään maankäyttötarpeeseen liittyy runsaasti epävarmuustekijöitä. Malmin kaavoittamiseen liittyy vakavia epävarmuustekijöitä. Koko kenttäalueen kattavan RKY-suojelumerkinnän poistaminen vaatii valtioneuvoston päätöksen. Malmin palveluihin tai kehittämiseen ei ole panostettu. Nykytilanne antaa virheellisen kuvan kentän potentiaalista ja tarpeellisuudesta. Kaupunkikentät Euroopassa ja USA:ssa osoittavat kiistatta tarpeen ja hyödyllisyyden. Reittiliikenteen kasvaessa osa lentotoiminta on oltava tulevaisuudessa ohjattavissa yleisilmailukentälle, kuten Tukholman Brommassa. Malmin lentoaseman monipuoliselle ja taloudellisesti kannattavalle käytölle on muodostunut operatiivisia esteitä. Kentän operaattorin tulee olla joustava ja dynaaminen taho, joka voi kehittää toimintoja liiketaloudellisesti ilman merkittäviä kustannuksia yhteiskunnalle. EU-komissio ja EU-parlamentti ovat päätöslauselmissaan erityisesti kehottaneet kehittämään pienten ja keskisuurten lentokenttien palveluita ja perustamaan uusia lentokenttiä yleisilmailun ja liikelentotoiminnan nopean kasvun vuoksi. Malmin lakkauttaminen on kyseisten päätöslauselmien ja niiden perusteluiden vastaista. Kaiken kaikkiaan päätös Malmin lentokentästä on valtakunnallinen asia. Lentokenttä on osa valtakunnallista lentoliikenneverkostoa. Valtiolla on mahdollisuus lunastaa kenttäalue, jolloin lentoaseman toiminta voi jatkua nykyisellä paikallaan. Toimenpide turvaa toimintaedellytykset pitkäjänteisesti. Mikäli lunastuksessa halutaan toimia Helsinki huomioiden, lunastus voidaan tehdä maanvaihtona valtion Helsingissä omistamiin alueisiin. Järjestely hyödyttäisi kaikkia osapuolia. 15
19 6 Liite: Liikenne- ja viestintäministeriön mediatiedote Risikko: Harrasteilmailulle etsitään uutta paikkaa Helsingin seudulla Tiedote Liikenne- ja kuntaministeri Paula Risikko käynnistää kartoituksen harrasteilmailuun osoitettavasta lentokentästä Helsingin seudulla. Tarkoituksena on selvittää, missä ilmailua voitaisiin parhaiten jatkaa sen jälkeen, kun toiminta Malmin lentokentällä päättyy. Lisäksi selvitetään, miten täytettäisiin ne vaatimukset, joita lentotoiminnan jatkaminen vuoden 2018 loppuun edellyttäisi. Aiheesta keskusteltiin Risikon ja ilmailijoiden välisessä tapaamisessa 4. joulukuuta. Risikko toivoo, että yhteistyössä päästäisiin kaikkia osapuolia tyydyttävään ratkaisuun harrasteilmailun jatkumisesta Helsingin seudulla. Työhön kutsutaan myös ilmailun edustajat. Hallituksen päätösten mukaisesti valtio lopettaa toimintansa Helsinki-Malmin lentoasemalla syyskuussa 2016, jolloin myös lennonvarmistus lakkaa. Liikenne- ja viestintäministeriön teettämästä riskikartoituksesta ilmenee, että toimintaa voitaisiin mahdollisesti jatkaa pari vuotta myös ilman lennonvarmistuspalveluja. Trafin selvitys: Jatkoaikaa Malmin lentotoiminnalle tietyin edellytyksin Trafin riskianalyysissa arvioidaan, millaisin edellytyksin ja rajoituksin ilmailua voidaan jatkaa Malmilla elokuusta 2016 vuoden 2018 loppuun tilanteessa, jossa lennonjohtoa ei ole ja kenttä toimisi niin sanottuna korpikenttänä. Selvityksessä pidetään oleellisena sitä, että lentoasemalle löytyy pitäjä ja että kenttä saa asianmukaisen ympäristöluvan. Trafi listaa seitsemän toimenpidettä, jotka tulisi toteuttaa, jotta toimintaa voitaisiin jatkaa mahdollisimman turvallisesti ilman lennonvarmistusta. Toimenpiteillä muun muassa rajoitettaisiin lennot näkösääolosuhteisiin, edellytettäisiin koneilta korkeuden ilmoittavaa transponderia ja tehtäisiin Malmin lentopaikasta ja sen läheisyydestä radiovyöhyke, jossa radiopuhelimen käyttö on pakollista sekä maassa että ilmassa. Lisätietoja: erityisavustaja Juuso Rönnholm, p hallitusneuvos Mikael Nyberg, p
20 7 Liite: Malmin toimintatilastot 17
TIETOPYYNTÖ 05.06.2015
TIETOPYYNTÖ 05.06.2015 LIIKENNE- JA VIESTINTÄMINISTERIÖ Olemme tutustuneet ministeri Risikon asettaman työryhmän 18.5.2015 julkaistuun raporttiin Malmin lentoaseman toiminnan jatkumisesta, kunnes korvaavat